कासल
कासल (अंग्रेज़ी: Castle) अमेरिकी अपराध रहस्य/हास्य नाट्य टेलीविजन शृंखला है। यह 9 मार्च 2009 से 16 मई 2016 तक कुल आठ सीज़न तक चली। इसे एबीसी पर प्रसारित किया जाता था। इस शृंखला का निर्माण बीकन पिक्चर्स और एबीसी स्टूडियो द्वारा किया गया है। यह मुख्य रूप से एक रहस्य उपन्यासकार रिचर्ड कासल और एक सरकारी जासूस केट बेकेट के जीवन के इर्द-गिर्द घूमती है। वे न्यूयॉर्क शहर में विभिन्न असामान्य अपराधों को सुलझाते हैं। जासूस बेकेट शुरू में एक लेखक के साथ काम करने के विचार से गुस्से में रहती है। वह उसे अपने रास्ते से हटाने के लिए हर संभव कोशिश करती है। हालाँकि, दोनों में जल्द ही एक-दूसरे के लिए भावनाएँ विकसित होने लगती हैं। 12 मई 2016 को, यह घोषणा की गई कि यह शृंखला रद्द कर दी गई है।